S-673/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. nóvember 2018, á hendur G-kk-þgf Ó-kk-þgf G-kk-þgf, kt. [...],[...], Reykjavík, fyrir eftirtalin brot, framin í Reykjavík sem hér segir:

I.

Umferðarlagabrot, með því að hafa:

1. Þriðjudaginn 26. júlí 2017, ekið bifreiðinni [...] vestur Norðlingabraut uns lögregla stöðvaði aksturinn skömmu síðar, óhæfur um að stjórna bifreiðinni örugglega vegna áhrifa ávana- og fíkniefna (í blóði mældist kókaín 45 ng/ml og tetrahýdrakannabínól 2,4 ng/ml).

2. Þriðjudaginn 24. október 2017, ekið bifreiðinni [...] sviptur ökurétti norður Háaleitisbraut og um Bústaðarveg, uns lögregla stöðvaði aksturinn skömmu síðar, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 165 ng/ml).

3. Laugardaginn 5. nóvember 2017, ekið bifreiðinni [...] sviptur ökurétti suður Reykjanesbraut við Sprengisand, þar sem bifreiðinni var ekið utan í aðra bifreið, óhæfur um að stjórna henni örugglega vegna áhrifa slævandi lyfja og ávana- og fíkniefna (í blóði mældist Alprazólam 105 ng/ml og kókaín 100 ng/ml sem einnig mældist í þvagi ásamt tetrahýdrókannabínólsýru).

4. Mánudaginn 13. nóvember 2017, ekið bifreiðinni [...]sviptur ökurétti suður Álfheima og að gatnamótum við Suðurlandsbraut, þar sem bifreiðinni var ekið utan í aðra bifreið, óhæfur um að stjórna henni örugglega vegna áhrifa slævandi lyfja og ávana- og fíkniefna (í blóði mældist Alprazólam 98 ng/ml, Demoxepam 400 ng/ml, Desmetýlklórdíazepoxíð 530 ng/ml, Klórdíazepoxíð 320 ng/ml, Nordíazepam 105 ng/ml, amfetamín 70 ng/ml og metýlfenídat 10 ng/ml).

5. Þriðjudaginn 19. desember 2017, ekið bifreiðinni [...]sviptur ökurétti um Langholtsveg uns lögregla stöðvaði bifreiðina við [...], óhæfur um að stjórna henni örugglega vegna áhrifa slævandi lyfja og ávana- og fíkniefna (í blóði mældist Alprazólam 40 ng/ml, Díazeoan 40 ng/ml, Nordíazepam 155 ng/ml, amfetamín 315 ng/ml og metýlfenídat tetrahýdrókannabínól 0,6 ng/ml).

6. Mánudaginn 23. júlí 2018, ekið bifreiðinni [...]sviptur ökurétti vestur Álfheima uns lögregla stöðvaði bifreiðina við hús nr. 20-24, óhæfur um að stjórna henni örugglega vegna áhrifa slævandi lyfja og ávana- og fíkniefna (í blóði mældist Alprazólam 15 ng/ml, amfetamín 60 ng/ml, metamfetamín 800 ng/ml og tetrahýdrókannabínól 0,6 ng/ml).

7. Mánudaginn 24. september 2018 ekið bifreiðinni [...] sviptur ökurétti austur Sólheima uns lögregla stöðvaði bifreiðina við Barðavog, óhæfur um að stjórna henni örugglega vegna áhrifa slævandi lyfja og ávana- og fíkniefna (í blóði mældist amfetamín 30 ng/ml, Klónazepam 4,4 ng/ml, MDMA 35 ng/ml, metamfetamín 435 ng/ml, Zolpídem 260 ng/ml og tetrahýdrókannabínól 0,8 ng/ml).

Telst framangreind háttsemi í öllum tilvikum varða við 1., sbr. 2. mgr. 45. gr. a., umferðarlaga nr. 50/1987, háttsemi í 2. til 7. tl. telst einnig varða við 1. mgr. 48. gr. laganna og háttsemi í 3. til 7. tl. telst jafnframt varða við 2. mgr. 44. gr. laganna, allt sbr. 1. mgr. 100. gr. laganna.

II.

6. Fíkniefnalagabrot með því að hafa, þriðjudaginn 19. desember 2017 haft í vörslum sínum 3,47 g af amfetamíni sem ákærði framvísaði til lögreglu í kjölfar afskipta sem frá er greint í 5. tl. ákæru.

Telst framangreind háttsemi ákærða varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Loks er þess krafist að gerð verði upptæk framangreind 3,47 g af amfetamíni, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 og að gerð verði upptæk lyf, 30 töflur af Ritalin 40 mg, sem haldlögð voru við afskipti sem frá er greint í 1. tl. ákæru, samkvæmt heimild í 3. mgr. 49. gr. lyfjalaga nr. 93/1994.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði er fæddur í [...]. Samkvæmt framlögðu sakavottorði, dagsettu 9. nóvember 2018, hefur ákærði tvisvar áður sætt refsingu. Í október 2017 gekkst ákærði undir greiðslu sekta og sviptingu ökuréttar samtals í 18 mánuði fyrir akstur undir áhrifum ávana- og fíkniefna.

Með hliðsjón af sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 5 ár ár frá birtingu dóms þessa að telja.

Með vísan til lagaákvæða í ákæru er gert upptækt til ríkisjóðs 3,47 g af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 105.400 krónur, að meðtöldum virðisaukaskatti, og 1.145.647 krónur í annan sakarkostnað.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf Ó-kk-nf G-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 5 ár frá uppkvaðningu dóms þessa að telja.

Upptækt er gert til ríkissjóðs 3,47 g af amfetamíni og 30 töflur af Ritalin.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 105.400 krónur og 1.145.647 krónur í annan sakarkostnað.

B-kk-nf S-kk-nf S-kk-nf